La **distrikto > municipo Saldus** (latve *Saldus novads*) estas distrikto en okcidenta Latvio. La distrikto estis kreita en 2021 en la lastaj limoj de iama distrikto Saldus (latve *Saldus rajons*, 1949-2009), per unuiĝo de ekzistantaj en 2009-2021 2 iamaj pli malgrandaj komunumoj (latve *Saldus novads, Brocēnu novads*). La centro de la distrikto situas en Saldus.

Ĝiaj najbaraj distriktoj estas nordoriente distrikto Tukums, sudoriente distrikto Dobele, sude Litovio (distriktoj Telŝiao kaj Šiauliai), sudokcidente distrikto Dienvidkurzeme kaj nordokcidente distrikto Kuldīga.

Historio
--------

La loĝantaro de la distrikto estas konata ekde la bronzepoko. En 12-a jarcento, la distrikto estis loĝita plejparte fare de la kuronoj, en la orienta parto miksita kun la zemgaloj. En la 13-a jarcento, la plej granda parto de ĝi apartenis al la Kuronia Interlando, malgrandaj partoj al kuronaj Bandava kaj zemgalaj Dobene. Ekde la meza de la 13-a jarcento la lando iĝis parto de Livonio, preskaŭ la tuta teritorio apartenis al la Livonia Ordeno, krom la maldekstra bordo de Venta, kiu apartenis al la Diocezo de Kurzeme. En 1561-1795 ĝi estis parto de Duklando Kuronio kaj Zemgalio, ekde 1795 ĝi estis inkludita en la rusa Kurlanda provinco. En 1918 la distrikto estis inkludita en la Respubliko de Latvio.

Geografio
---------

La plej granda parto de la distrikto situas en la suda parto de la Orienta Kuronia Altebenaĵoj.(latve *Austrumkurzemes augstiene*) Sude malaltebenaĵo de Centra Latvio (latve *Viduslatvijas zemiene*). Arbaroj ĉirkaŭ 40% de la teritorio. Mineraloj - kalkoŝtono (Kūmas, Nīgrande, Sātiņi-Sesile), dolomito (Poģi), argilo (Ceplīši, Ciecere, Saldus, Brocēni, Sātiņi), sablo (Namiķi), torfo (Gāgu, Veiķenieku marĉoj).

Averaĝa temperaturo: -6  ℃ en januaro, +16  ℃ en julio. Precipitaĵo 650–750 mm jare.

Tuta teritorio de la distrikto situas en la baseno Venta. Gravaj riveroj: Venta, Ciecere, Zaņa, Ezere, Vadakste, norde Ēda (Šķēde), Amula, Imula.

Grandaj lagoj: Cieceres 2,8 km², Remtes 0,76 km².

Loĝantaro
---------

Distrikto Saldus havas 27 110 loĝantojn (2021) kaj la denseco estas 12,4 loĝantoj por kvadratkilometro.

La plej grandaj setlejoj| N# | Setlejo | Statuso | Paroĥo | Loĝantaro(2021) |
| --- | --- | --- | --- | --- |
| 1. | Saldus | Urbo | - | 10 833 |
| 2. | Brocēni | Urbo | - | 3105 |
| 3. | Druva | Vilaĝo | Saldus | 1045 |
| 4. | Lutriņi | Vilaĝo | Lutriņu | 514 |
| 5. | Kalni | Vilaĝo | Nīgrandes | 507 |
| 6. | Ezere | Vilaĝo | Ezeres | 500 |
| 7. | Nīgrande | Vilaĝo | Nīgrandes | 372 |
| 8. | Kursīši | Vilaĝo | Kursīšu | 359 |
| 9. | Oškalni | Vilaĝo | Cieceres | 357 |
| 10. | Pampāļi | Vilaĝo | Pampāļu | 351 |

Administraj unuoj
-----------------

### Urboj (*pilsēta*)

Saldus pilsēta, Brocēnu pilsēta.

### Paroĥoj (*pagasts*)

Blīdenes pagasts, Cieceres pagasts, Ezeres pagasts, Gaiķu pagasts, Jaunauces pagasts, Jaunlutriņu pagasts, Kursīšu pagasts, Lutriņu pagasts, Nīgrandes pagasts, Novadnieku pagasts, Pampāļu pagasts, Remtes pagasts, Rubas pagasts, Saldus pagasts, Šķēdes pagasts, Vadakstes pagasts, Zaņas pagasts, Zirņu pagasts, Zvārdes pagasts.

Galerio
-------

* Brocēni konstrumateriala plantoBrocēni konstrumateriala planto
* Remte grandbienoRemte grandbieno
* Saldus, Miera stratoSaldus, Miera strato
* Ezere grandbienoEzere grandbieno
* Silzemju lagetoSilzemju lageto

Referencoj
----------

1. ↑  stat.gov.lv
2. 1 2 3  Latvijas Padomju Enciklopēdija - Latva Soveta Enciklopedio, p. 8-550.
3. ↑  Latvijas PSR Mazā Enciklopēdija - Latva Malgranda Enciklopedio, p. 3-281.
4. ↑  Latvijas ģeogrāfijas atlants - Latvia geografia atlaso. "Jāņa sēta", 2020
5. ↑  PMLP.gov.lv Latvijas iedzīvotāju skaits pašvaldībās (latve)
6. ↑  LĢIA.gov.lv Vietvārdu datubāze 29.01.2021 (latve)

|  |  |
| --- | --- |
| Bibliotekoj | * PeEnEo: 391470
 |